
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS ŽEMĖS ŪKIO BENDROVIŲ ĮSTATYMO NR. I-1222 30 STRAIPSNIO PAKEITIMO ĮSTATYMO PROJEKTO

[bookmark: _GoBack]2014-06-25 Nr. XIIP-1948
Vilnius

Įvertinę įstatymo projekto atitiktį Konstitucijai, įstatymams ir teisės technikos taisyklėms, teikiame šią pastabą:  
Keičiamo įstatymo 31 straipsnis, kurio teikiamu įstatymo projektu nėra siūloma keisti, reglamentuoja žemės ūkio bendrovių likvidavimo tvarką. Pažymėtina, kad nauja juridinių asmenų likvidavimo juridinių asmenų registro tvarkytojo iniciatyva tvarka siūloma nustatyti su teikiamu įstatymo projektu susijusiame Civilinio kodekso 2.46, 2.66, 2.70, 2.75, 2.106, 2.108, 2.110 straipsnių pakeitimo įstatymo projekte Nr. XIP-3800.  Iš teikiamo projekto nuostatų nėra aišku, ar keičiamo įstatymo 31 straipsnyje nustatyta žemės ūkio bendrovių likvidavimo tvarka būtų taikoma ir tuo atveju, kai juridinis asmuo (žemės ūkio bendrovė) būtų likviduojamas juridinių asmenų registro tvarkytojo iniciatyva. Svarstytina, ar projektą nereikėtų papildyti nuostatomis, pašalinančiomis šį neaiškumą.



Teisės departamento direktorius                                                                              Andrius Kabišaitis





S. Švedas
D.Zebleckis




image1.png




